rejauldu/bengali-wikipedia huggingface dataset:
লোহাগাড়া থানা বাংলাদেশের চট্টগ্রাম জেলার অন্তর্গত লোহাগাড়া উপজেলার একটি থানা।   প্রতিষ্ঠাকাল  ১৯৮১ সালে লোহাগাড়া থানা প্রতিষ্ঠিত হয়।   প্রশাসনিক এলাকাসমূহ  লোহাগাড়া উপজেলার ৯টি ইউনিয়নের প্রশাসনিক কার্যক্রম লোহাগাড়া থানার আওতাধীন।  ইউনিয়নসমূহ:  ১নং বড়হাতিয়া  ২নং আমিরাবাদ  ৩নং পদুয়া  ৪নং চরম্বা  ৫নং কলাউজান  ৬নং লোহাগাড়া  ৭নং পুটিবিলা  ৮নং চুনতি  ৯নং আধুনগর   আরও দেখুন   লোহাগাড়া উপজেলা  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:চট্টগ্রাম জেলার থানা বিষয়শ্রেণী:লোহাগাড়া উপজেলা
আবদুল ওহাব খান (জন্ম: ১৮৯৮, মৃত্যুঃ ১৯৭২) অবিভক্ত পাকিস্তান জাতীয় পরিষদের স্পিকার ছিলেন।   জন্ম ও শিক্ষাজীবন  আবদুল ওহাব খান বরিশালের বাবুগঞ্জের রহমতপুরে ১৮৯৮ সালে জন্মগ্রহণ করেন। বরিশাল ব্রজমোহন কলেজ থেকে ১৯১৮ সালে বি.এ. এবং কলকাতা বিশ্ববিদ্যালয় থেকে ১৯২১ সালে বি.এল. পাশ করেন তিনি।   রাজনৈতিক জীবন  আবদুল ওহাব ছিলেন কৃষক প্রজা পার্টির অন্যতম নেতা। পাশাপাশি তিনি বরিশাল আদালতে প্রায় ২০ বছর সহকারী পাবলিক প্রসিকিউটরপদে নিযুক্ত ছিলেন। ১৯২২ সালে বরিশাল সদর লোকাল বোর্ডের ভাইস চেয়ারম্যান, জেলা বোর্ডের ভাইস চেয়ারম্যান (১৯২৭-১৯৩৩), এবং পরে উক্ত সংস্থার চেয়ারম্যান পদে উন্নীত হন (১৯৪০-১৯৫২) তিনি। পরপর তিনবার বরিশাল মিউনিসিপ্যালিটির কমিশনার নির্বাচিত আবদুল ওহাব খান। তিনি যথাক্রমে কৃষক প্রজা পার্টির মনোনয়নে বঙ্গীয় আইন সভার সদস্য (১৯৩৭), বরিশাল জেলা স্কুল বোর্ডের ভাইস-প্রেসিডেন্ট (১৯৪২) ও জেলা স্কুল বোর্ডের প্রেসিডেন্ট (১৯৫০) নির্বাচিত হন। ১৯৫৩ খ্রিষ্টাব্দে কৃষক-শ্রমিক পার্টি গঠনে তার বলিষ্ঠ ভূমিকা ছিল। ১৯৫৪ সালে যুক্তফ্রন্টের মনোনয়নে পূর্ববঙ্গ আইনসভার সদস্য ও ১৯৫৫ সালে কৃষক-শ্রমিক মনোনয়নে পাকিস্তান গণপরিষদের সদস্য ও স্পিকারপদে যোগ দেন। তার সভাপতিত্বে গণপরিষদে ১৯৫৬ খ্রি. শাসনতন্ত্র গৃহীত হয়। নয়াশাসনতন্ত্র মোতাবেক গণপরিষদ জাতীয় পরিষদে রূপান্তরিত হলে স্পিকারপদে পুনর্বহাল হন। ১৯৫৮ খ্রি. সামরিক সরকার জাতীয় পরিষদ ভেঙে দিলে তিনিও স্পিকারপদ হারান। শেরে বাংলা এ.কে. ফজলুল হকের রাজনীতির তিনি একজন অণুসারী ছিলেন।   তথ্যসূত্র   বিষয়শ্রেণী:১৮৯৮-এ জন্ম বিষয়শ্রেণী:১৯৭২-এ মৃত্যু বিষয়শ্রেণী:বরিশালের রাজনীতিবিদ বিষয়শ্রেণী:বরিশালের আইনজীবী বিষয়শ্রেণী:পাকিস্তানের জাতীয় পরিষদের স্পিকার বিষয়শ্রেণী:পাকিস্তান জাতীয় পরিষদ সদস্য ১৯৫৫-১৯৫৮ বিষয়শ্রেণী:২০শ শতাব্দীর বাঙালি বিষয়শ্রেণী:সরকারি ব্রজমোহন কলেজের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর পাকিস্তানি আইনজীবী বিষয়শ্রেণী:বঙ্গীয় আইনসভার সদস্য ১৯৩৭-১৯৪৫ বিষয়শ্রেণী:আফগান বংশোদ্ভূত বাংলাদেশী ব্যক্তি বিষয়শ্রেণী:বাবুগঞ্জ উপজেলার ব্যক্তি
কিরনদুল () ভারতের ছত্তিসগড় রাজ্যের দান্তেওয়াদা জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদম শুমারি অনুসারে কিরনদুল শহরের জনসংখ্যা হল ১৯,০৫৩ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭২%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৪%। সারা ভারতের সাক্ষরতার হার ৫৯.৫%, তার চাইতে কিরনদুল এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:ছত্তিশগড়ের শহর
মোহাম্মদ নাজমুল ইসলাম (জন্ম: ২১শে মার্চ ১৯৯১) হচ্ছেন একজন বাংলাদেশি প্রথম-শ্রেণী লিস্ট এ, টুয়েন্টি২০ ক্রিকেটার, যিনি ২০০৯–১০ সাল হতে বাংলাদেশের ঘরোয়া দলে ক্রিকেট খেলছেন। তিনি সাধারণত নাজমুল ইসলাম নামে অধিক পরিচিত এবং কখনও কখনও তার ডাক নাম অপু দ্বারা তাকে ডাকা হয়। নাজমুল হচ্ছেন একজন বাম-হাতি ব্যাটসম্যান এবং বাম-হাত অর্থোডক্স স্পিন বোলার। তিনি জাতীয় ক্রিকেট লীগে (এনসিএল) ঢাকা বিভাগের হয়ে খেলেন। তিনি বাংলাদেশ এ এবং বাংলাদেশ অনূর্ধ্ব-২৩ দলের হয়ে খেলেন। বাংলাদেশ ক্রিকেট লীগে (বিসিএল), তিনি পূর্ব ও দক্ষিণ উভয়ের অঞ্চলের হয়ে খেলেছেন।  ২০১৮ সালের ফেব্রুয়ারিতে, শ্রীলঙ্কার বিরুদ্ধে টুয়েন্টি২০ সিরিজের জন্য তাকে দলে অন্তর্ভুক্ত করা হয়। তিনি ১৫ ফেব্রুয়ারি ২০১৫ সলে, শ্রীলঙ্কার বিপক্ষে বাংলাদেশের হয়ে টুয়েন্টি২০তে অভিষেক করেন।  তথ্যসূত্র   বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম বিষয়শ্রেণী:বাংলাদেশী ক্রিকেটার বিষয়শ্রেণী:বাংলাদেশের টুয়েন্টি২০ আন্তর্জাতিক ক্রিকেটার বিষয়শ্রেণী:আবাহনী লিমিটেডের ক্রিকেটার বিষয়শ্রেণী:বাংলাদেশ এ দলের ক্রিকেটার বিষয়শ্রেণী:বাংলাদেশ অনূর্ধ্ব-২৩ দলের ক্রিকেটার বিষয়শ্রেণী:বরিশাল বুলসের ক্রিকেটার বিষয়শ্রেণী:চট্টগ্রাম বিভাগের ক্রিকেটার বিষয়শ্রেণী:ঢাকা বিভাগের ক্রিকেটার বিষয়শ্রেণী:পূর্বাঞ্চলের ক্রিকেটার বিষয়শ্রেণী:কলাবাগান ক্রিকেট একাডেমির ক্রিকেটার বিষয়শ্রেণী:প্রাইম ব্যাংক ক্রিকেট ক্লাবের ক্রিকেটার বিষয়শ্রেণী:দক্ষিণাঞ্চলের ক্রিকেটার বিষয়শ্রেণী:সিলেট স্ট্রাইকার্সের ক্রিকেটার বিষয়শ্রেণী:রাজশাহী রয়্যালসের ক্রিকেটার বিষয়শ্রেণী:ঢাকা থেকে আগত ক্রিকেটার বিষয়শ্রেণী:বাংলাদেশের টেস্ট ক্রিকেটার বিষয়শ্রেণী:বাংলাদেশের একদিনের আন্তর্জাতিক ক্রিকেটার বিষয়শ্রেণী:রংপুর রাইডার্সের ক্রিকেটার বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী বিষয়শ্রেণী:দক্ষিণ এশীয় গেমসের ক্রিকেটে পদক বিজয়ী বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ  বিষয়শ্রেণী:ফরচুন বরিশালের ক্রিকেটার
কুরআন অনুসারে, ইয়াকুক (আরবি: يعوق) ছিলেন নূহের সময়ে পূজিত একটি মূর্তি। দক্ষিণ আরবীয় একটি শিলালিপিতে ইয়াকুক নামে রহমানানকে উৎসর্গ করা একটি উপাসনালয়ের উল্লেখ আছে  "মকরবন ইয়াকুক" হিসেবে।  এবং তারা বলেঃ তোমরা নিজেদের উপাস্যদের ত্যাগ করো না; এবং ওয়াদ্দকে ত্যাগ করো না, সুওয়া'কেও না, ইয়াগুস, ইয়াকুক এবং নাসরকেও না। (কুরআন ৭১:২৩)  মাওলানা মুহাম্মদ আলী এই আয়াতের উপরে নিম্নলিখিত ভাষ্য যোগ করেন:  এখানে যে মূর্তিগুলির নাম দেওয়া হয়েছে সেগুলো হল সেগুলোই যেগুলো আরবে নবীজির সময়ে অস্তিত্বশীল ছিল। তাই কিছু সমালোচক এটাকে যুগ-অসঙ্গতি (anachronism) হিসেবে ব্যাখ্যা করেন।  [...]  ইবনে আব্বাসের (ইʿআব) মতে, নূহের জাতির যে মূর্তিগুলো ছিল সেগুলোই পরবর্তীতে আরবরা পূজা করত। কালব গোত্র ওয়াদ্দকে, হুজাইল গোত্র সুওয়া'কে, মুরাদ গোত্র ইয়াগুসকে, হামাদান গোত্র ইয়াকুককে এবং হিমইয়ার গোত্র নাসরকে পূজা করত (বি. ৬৫: lxxi, ১)।  ভাষ্যকাররা বলেন যে, ওয়াদ্দকে মানুষের রূপে পূজা করা হতো, সুওয়া'কে নারীর রূপে, ইয়াগুসকে সিংহের রূপে, ইয়াকুককে ঘোড়ার রূপে, এবং নাসরকে ঈগলের রূপে পূজা করা হতো (রজ)।Maulana Muhammad Ali. The Holy Qur'an, with English Translation and Commentary; 2002 edition (). The quoted text appears in Ali's footnote on 71:23a (page 1138).   তথ্যসূত্র   বিষয়শ্রেণী:আরবীয় দেবদেবী বিষয়শ্রেণী:ঘোড়া দেবদেবী
কসমস (, ,razborslova.ru. অর্থ: "মহাকাশ" বা, "কসমস") হলো সোভিয়েত ইউনিয়ন এবং পরবর্তীকালে রাশিয়া কর্তৃক মহাশূন্যে প্রেরিত অনেকগুলো কৃত্রিম উপগ্রহকে দেওয়া একটি সাধারণ পরিচিতমূলক নাম (উপাধি)। প্রথম কসমস উপাধি দেওয়া মহাকাশযানটি ১৯৬২ সালের ১৬ মার্চ তারিখে উৎক্ষেপণ করা হয়, যেটির নাম দেয়া হয় কসমস ১। কসমস উপাধি দেওয়া উপগ্রহগুলির মধ্যে রয়েছে সামরিক মহাকাশযান, চাঁদ ও গ্রহসমূহে ব্যর্থ অনুসন্ধানকারী প্রোব, মনুষ্যবাহী মহাকাশযানের প্রোটোটাইপ যান এবং বৈজ্ঞানিক মহাকাশযান। এই তালিকাটি ২৫১ থেকে ৫০০ -এর মধ্যকার কসমস উপাধিপ্রাপ্ত উপগ্রহগুলির একটি তালিকা।   তালিকা   নাম ধরণ উৎক্ষেপণ তারিখ (জিএমটি) বাহক রকেট কার্যক্রম ধ্বংস/বিধ্বস্ত* মন্তব্য কসমস ২৫১  জেনিট-৪এম  ৩১ অক্টোবর ১৯৬৮০৯:১৪  ভস্কড ১১এ৫৭  অনুসন্ধান অভিযান  ১৮ নভেম্বর ১৯৬৮  কসমস ৩৫৯  ৪ভি-১  ২২ আগস্ট ১৯৭০০৫:০৬  মোলনিয়া-এম ৮কে৭৮এম  শুক্র অবতরণ  ৬ নভেম্বর ১৯৭০  বাইকোনুর হতে উৎক্ষেপণ। মুক্তিবেগ অর্জনে ব্যর্থ। ভেনেরা ৮ নামকরণ হতে পারতো। ব্যর্থতার পর কসমস ক্রমিক দেওয়া হয়।Janes Spaceflight Directory (1987) ISBN 0 7106-0838 1 p206 কসমস ৪৮২  ৪ভি-১  ৩১ মার্চ ১৯৭২০৪:০২  মোলনিয়া-এম ৮কে৭৮এম  শুক্র অবতরণ  ৫ মে ১৯৮১  ভেনেরা ৮ উৎক্ষেপণের ৪ দিন পর প্রেরিত এবং ভেনেরা ৯ নামকরণ হতে পারতো। পৃথিবীর কক্ষপথ ত্যাগে ব্যর্থ হয় এবং কসমস ক্রমিক দেওয়া হয়। নিউজিল্যান্ডের দক্ষিণাংশে নেমে আসে। কসমস ৫০০  টিসেলিনা-ও  ১০ জুলাই ১৯৭২১৬:১৫  কসমস-৩এম ১১কে৬৫এম  ইএলআইএনটি  ২৯ মার্চ ১৯৮০    আরও দেখুন    মার্কিন যুক্তরাষ্ট্রের কৃত্রিম উপগ্রহের তালিকা।   তথ্যসূত্র         বহিঃসংযোগ   বিষয়শ্রেণী:কসমস কৃত্রিম উপগ্রহ
মিহির কুমার নন্দী (১৪ ডিসেম্বর ১৯৪৫ — ৬ মে ২০১৭) একজন বাংলাদেশী রবীন্দ্র সঙ্গীত গায়ক। তিনি শাস্ত্রীয় গায়ক হিসেবেও খ্যাত। ১৯৭১ সালের স্বাধীনতা যুদ্ধের সময় তিনি স্বাধীন বাংলা বেতার কেন্দ্রের শিল্পী ছিলেন। ২০১৫ সালে তাকে বাংলাদেশ সরকার শিল্পকলা পদকে দিয়ে ভূষিত করেন।   প্রাথমিক জীবন  মিহির কুমার নন্দী বাংলাদেশের চট্টগ্রামে জন্মগ্রহণ করেন। তার বাবার নাম ফণিন্দ্র লাল নন্দী এবং মল্লিকা রানী নন্দী। তিনি তার প্রথম সঙ্গীত পাঠ বাবার কাছ থেকে পেয়েছেন। এরপর ওয়াহেদুল হক, শায়লাদা রঞ্জন মজুমদার, নিরদ বরূণ বড়ুয়া, অশোক দাসগুপ্ত, সৌমিত্র লাল দাসগুপ্ত এবং আদিত্য নারায়ণ দাস প্রমুখের কাছে জ্ঞান অর্জন করেন।   কর্মজীবন  ১৯৬৪ সালে মিহির কুমার নন্দী চট্টগ্রাম বেতারে গান গাওয়ার মাধ্যমে সঙ্গীত জীবনে আত্মপ্রকাশ করেন।  নন্দী বাংলাদেশ বেতার ও বাংলাদেশ টেলিভিশন এর বিশেষ গ্রেডের শিল্পী ছিলেন। নন্দ ধাওয়ানী  নামে একটি সঙ্গীত প্রতিষ্ঠান প্রতিষ্ঠা করেন। বাংলাদেশ উদিচী শিল্পগোষ্ঠী ও রবীন্দ্র সঙ্গীত সম্মিলন পরিষদ এর সহ-সভাপতি হিসেবে দায়িত্ব পালন করেছেন। তিনি চট্টগ্রাম বিশ্ববিদ্যালয়ে সঙ্গীত বিভাগের পার্ট-টাইম প্রভাষক হিসেবে কাজ করেছেন।  ২০১৭ সালের ৬ মে চট্টগ্রাম মেডিকেল কলেজ হাসপাতালে তিনি মারা যান। বলুয়া দিঘীর পাড়ে তাকে দাহ করা হয়।   তথ্যসূত্র   বিষয়শ্রেণী:১৯৪৫-এ জন্ম বিষয়শ্রেণী:২০১৭-এ মৃত্যু বিষয়শ্রেণী:২০শ শতাব্দীর বাংলাদেশী সঙ্গীতশিল্পী বিষয়শ্রেণী:২১শ শতাব্দীর বাংলাদেশী সঙ্গীতশিল্পী বিষয়শ্রেণী:চট্টগ্রাম জেলার সঙ্গীতশিল্পী বিষয়শ্রেণী:বাংলাদেশী রবীন্দ্র সঙ্গীতশিল্পী বিষয়শ্রেণী:শিল্পকলা পদক বিজয়ী বিষয়শ্রেণী:রবীন্দ্রসঙ্গীত শিল্পী বিষয়শ্রেণী:বাংলাদেশী হিন্দু
ডেনিস লিওনার্ড পেশা শব্দ প্রভাব সম্পাদক বছর সক্রিয় ১৯৭৯-বর্তমান ডেনিস লিওনার্ড একজন শব্দ সম্পাদক। দ্য পোলার এক্সপ্রেস চলচ্চিত্রের জন্য তিনি ৭৭তম একাডেমি পুরস্কারে মনোনীত হন। তার সাথে একই বিভাগে র‍্যান্ডি থমও মনোনয়ন পান।।    নির্বাচিত চলচ্চিত্রের তালিকা    Minions (২০১৫)  যুদ্ধের গল্প (২০১৪) - সাউন্ড ডিজাইনার/রি-রেকর্ডিং মিক্সার, সুপারভাইজিং সাউন্ড এডিটর/রি-রেকর্ডিং মিক্সার (স্কাইওয়াকার সাউন্ড এবং আইএমডিবি-এর বায়ো পেজ অনুযায়ী)  মুক্ত পাখি (২০১৩)  ডিসপিকেবল মি ২ (২০১৩)  ফ্লাইট (২০১২) - সাউন্ড ডিজাইনার এবং তত্ত্বাবধায়ক সাউন্ড এডিটর (সাউন্ডওয়ার্কস কালেকশন অনুযায়ী), সাউন্ড এডিটর/রি-রেকর্ডিং মিক্সার সুপারভাইজিং  দ্য লরাক্স (২০১২)  মাদাগাস্কার ৩: ইউরোপের মোস্ট ওয়ান্টেড (২০১২)  অলিভ (২০১১) - তত্ত্বাবধায়ক সাউন্ড এডিটর (ডেনিস "উইজ" লিওনার্ড হিসাবে)/ ভূমিকা: ডাক্তার  কাউবয় এবং এলিয়েন (২০১১) - অতিরিক্ত রি-রেকর্ডিং মিক্সার (অপ্রত্যয়িত)  রিও (২০১১) - অতিরিক্ত রি-রেকর্ডিং মিক্সার (অপ্রত্যয়িত)  ডিসপিকেবল মি (২০১০)  মেরি মাদাগাস্কার (২০০৯)  একটি ক্রিসমাস ক্যারল (২০০৯)  হর্টন কে শুনেছে! (২০০৮)  মাদাগাস্কার: এস্কেপ ২ আফ্রিকা (২০০৮)  মন্ত্রমুগ্ধ (২০০৭)  হ্যারি পটার অ্যান্ড দ্য গবলেট অফ ফায়ার (২০০৫)  পোলার এক্সপ্রেস (২০০৪)  শ্রেক ২ (২০০৪)  হ্যারি পটার অ্যান্ড দ্য চেম্বার অফ সিক্রেটস (২০০২)  কাস্ট অ্যাওয়ে (২০০০)  What Lies Beneath (২০০০) - সুপারভাইজিং সাউন্ড এডিটর, স্কাইওয়াকার সাউন্ড অ্যাডমিনিস্ট্রেটর/অতিরিক্ত ফোলি আর্টিস্ট (অপ্রত্যয়িত)  প্রজাতি (১৯৯৫) - অতিরিক্ত সাউন্ড ডিজাইনার/সাউন্ড এডিটর (অপ্রত্যয়িত)  অল ডগস গো টু হেভেন ২ (১৯৯৫) - গুজব ছিল সুপারভাইজিং সাউন্ড এডিটর (আইএমডিবিতে   )  অল ডগস গো টু হেভেন (১৯৮৯) - গুজব ছিল সুপারভাইজিং সাউন্ড এডিটর (আইএমডিবিতে   )  টাকার: দ্য ম্যান অ্যান্ড হিজ ড্রিম (১৯৮৮) - পোস্ট-প্রোডাকশন সাউন্ড ইঞ্জিনিয়ার (অপ্রমাণিত)   তথ্যসূত্র    বহিঃসংযোগ      http://www.skysound.com/people/dennis-leonard/ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:শব্দ সম্পাদক (ব্যক্তি)
নগরজীবন বিদ্যা বলতে পৌর এলাকা, যেমন শহর ও ছোট শহরে বসবাসকারী অধিবাসীরা কীভাবে নগরের নির্মিত পরিবেশের সাথে আন্তঃক্রিয়া সম্পাদন করে, তার অধ্যয়ন ও গবেষণাকে বোঝায়। নগরজীবন বিদ্যার সাথে নগর/পৌর পরিকল্পনা, নগর/পৌর নকশাকরণ,  পৌর ব্যবস্থাপনা, পৌর সমাজবিজ্ঞান ও পৌর ভূগোলসহ পৌর এলাকায় যাপিত জীবনের সাথে সম্পর্কিত বিভিন্ন শাস্ত্রের প্রত্যক্ষ বা পরোক্ষ সম্পর্ক আছে।  অনেক স্থপতি, নগর/পৌর পরিকল্পনাবিদ, পৌর ভূগোলবিদ ও পৌর সমাজবিজ্ঞানীরা ঘনবসতিপূর্ণ পৌর এলাকাতে কীভাবে মানুষ জীবনযাপন করে, সে বিষয়ে অনুসন্ধান করে থাকেন। নগরজীবন বিদ্যাতে বহুসংখ্যক ভিন্ন ভিন্ন তত্ত্ব ও দৃষ্টিভঙ্গি বিদ্যমান।  স্পেনীয় পুরপ্রকৌশলী ইলদেফোন্স সেরদা ১৯শ শতাব্দীর শেষভাগে নগরজীবন বিদ্যা ধারণাটির প্রচলন করেন। তাঁর উদ্দেশ্য ছিল নগরের স্থানিক সংগঠনকে কেন্দ্র করে একটি স্বশাসিত কর্মকাণ্ড সৃষ্টি করা। ২০শ  শতাব্দীর শুরুর দিকে নগরজীবন বিদ্যার উত্থানের সাথে নগরে কেন্দ্রীভূত কারখানাভিত্তিক শিল্পোৎপাদন, মিশ্র-ব্যবহার এলাকা, সামাজিক সংগঠন ও জালিকাব্যবস্থা, এবং "রাজনৈতিক, সামাজিক ও অর্থনৈতিক নাগরিকতার একীভবনের" সাথে সম্পর্ক আছে।Blokland-Potters, Talja, and Savage, Mike (2008). Networked Urbanism: Social Capital in the City. Ashgate Publishing.  তথ্যসূত্র  বহিঃসংযোগ  International Forum on Urbanism  বিষয়শ্রেণী:নগর পরিকল্পনা বিষয়শ্রেণী:২০২০-এর দশকের ফ্যাড ও প্রবণতা
স্পোর্টিং ক্লাব ফারেন্সে (; এছাড়াও এসসি ফারেন্সে অথবা শুধুমাত্র ফারেন্সে নামে পরিচিত) হচ্ছে ফারো ভিত্তিক একটি পর্তুগিজ পেশাদার ফুটবল ক্লাব। এই ক্লাবটি বর্তমানে পর্তুগালের শীর্ষ স্তরের ফুটবল লীগ প্রিমেইরা লিগায় খেলে। এই ক্লাবটি ১৯১০ সালের ১লা এপ্রিল তারিখে প্রতিষ্ঠিত হয়েছে। ফারেন্সে তাদের সকল হোম ম্যাচ ফারোর এস্তাদিও দে সাও লুইসে খেলে থাকে; যার ধারণক্ষমতা হচ্ছে ১২,০০০। বর্তমানে এই ক্লাবের ম্যানেজারের দায়িত্ব পালন করছেন সের্গিও ভিয়েইরা এবং সভাপতির দায়িত্ব পালন করছেন জোয়াও রদ্রিগেস। ব্রাজিলীয় রক্ষণভাগের খেলোয়াড় কাসিও শাইদ এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, ফারেন্সে এপর্যন্ত ৩টি শিরোপা জয়লাভ করেছে; যার মধ্যে ২টি সেগুন্দা দিভিসাও, ১টি তেরসেইরা দিভিসাও শিরোপা রয়েছে।  অর্জন  সেহুন্দা দিভিসাও: ১৯৩৯–৪০, ১৯৮২–৮৩  তেরসেইরা দিভিসাও: ২০১১–১২  তথ্যসূত্র   বহিঃসংযোগ       বিষয়শ্রেণী:স্পোর্টিং ক্লাব ফারেন্সে বিষয়শ্রেণী:প্রিমেইরা লিগার ক্লাব বিষয়শ্রেণী:পর্তুগালের ফুটবল ক্লাব বিষয়শ্রেণী:১৯১০-এ পর্তুগালে প্রতিষ্ঠিত বিষয়শ্রেণী:১৯১০-এ প্রতিষ্ঠিত ফুটবল ক্লাব
রাধারানী (রাধু) (২৬ জানুয়ারি ১৯০০ – ২৩ নভেম্বর ১৯৪০) ছিলেনশ্রীসারদা মায়ের ভ্রাতুস্পুত্রী ও পালিতা কন্যা, যার সম্পর্কে শ্রীরামকৃষ্ণ স্বয়ং শ্রীশ্রীমাকে বলেছিলেন রাধারানী যোগমায়া।  জীবনী রাধারানী বা রাধু'-র জন্ম ১৯০০ খ্রিস্টাব্দে ২৬ জানুয়ারি  ব্রিটিশ ভারতের বাঁকুড়া জেলার জয়রামবাটিতে। পিতা শ্রীশ্রীসারদা মায়ের কনিষ্ঠ ভ্রাতা অভয়চরণ মুখোপাধ্যায়। মাতা সুরবালা দেবী। অভয়চরণ মেডিক্যাল স্কুলের শেষ পরীক্ষা দেওয়ার পর, কর্মজীবন আরম্ভের পূর্বেই কলেরায় আক্রান্ত হয়ে মারা গেলে শ্রীশ্রী সারদা মা বিধবা ভাতৃজায়া সুরবালার ও কন্যা রাধারানীর প্রতিপালনের ভার নেন। বস্তুত, রাধুর জন্মের আগে ও পরেও শ্রীরামকৃষ্ণ সারদা দেবীকে ইঙ্গিতে জানিয়েছেন যে, রাধারানীই যোগমায়া, পার্থিব জগতে নিরন্তর উচ্চমার্গের চিন্তাভাবনার জন্য রাধুই তার বন্ধন। তাকে আশ্রয় করে শ্রীরামকৃষ্ণের আদেশে শ্রীমায়ের জীবনধারণের বহু বৎসর অতিবাহিত হয়।। রাধারাণী জন্ম থেকেই ছিলেন অসুস্থ, রুগ্ন। অন্যদিকে একগুঁয়ে এবং মানসিক বিকারগ্রস্থ। তাকে নিয়ে দুশ্চিন্তার অন্ত ছিল না সারদা দেবীর। রাধুর কাছে তিনিই ছিলেন মা, নিজের মাকে ডাকতেন 'নেড়ী মা' বলে। আর মায়ের মতোই ধৈর্য সহকারে তার দেখভাল করতেন তিনি। রাধুর বিবাহ নিয়ে বিশেষ চিন্তিত ছিলেন। শেষে শরৎ মহারাজের প্রচেষ্টায় তাজপুরের জমিদারবংশীয় মন্মথনাথ চট্টোপাধ্যায়ের সঙ্গে ১৯১১ খ্রিস্টাব্দের ১০ জুন রাধুর বিবাহ হয়। রাধু স্বামীসহ সারদা মায়ের কাছে মন্ত্রদীক্ষা নেন। বিবাহের পর নানা কারণে রাধুর মানসিক অস্থিরতার লক্ষণ দেখা দিলে সারদা মা তার নতুন ঘরে রাধুকে নিয়ে বাস করতে থাকেন। তিনি সারদা মায়ের তীর্থযাত্রায় সঙ্গী হয়েছিলেন। শ্রীশ্রী মায়ের জীবনলীলার শেষ পর্বের কুড়িটি বছর (১৯০০-১৯২০ খ্রিস্টাব্দ পর্যন্ত) রাধু নিবিড়ভাবে যুক্ত ছিলেন। শ্রীশ্রীমা বলতেন, "রাধি কাছে না শুলে, আমার ঘুম হয় না।" সারদা মায়ের দেহাবসানের কয়েকমাস আগে ১৯১৯ খ্রিস্টাব্দে (১৩২৬ বঙ্গাব্দের ২৪ বৈশাখ) রাধুর এক পুত্র সন্তান জন্মে ( সারদা দেবী তার নাম রেখেছিলেন বনু বা বনবিহারী। ১৯২০ খ্রিস্টাব্দের ২০ জুলাই শ্রীশ্রীমায়ের প্রয়াণের পর মন্মথনাথ রাধুকে গ্রহণ করতে অস্বীকার করে এবং দ্বিতীয় বিবাহ করেন, যদিও তিনি মাঝে মধ্যে জয়রামবাটিতে রাধারানীর সঙ্গে দেখা করতে আসতেন এবং অর্থের জন্য চাপ দিতেন। এ সময়ে তাদের এক কন্যা নির্মলার জন্ম হয়। পুত্রটি অবশ্য তার আগেই মারা যায়।  শেষের দিকে রাধু যক্ষ্মা রোগে আক্রান্ত হলে তাকে চিকিৎসার জন্য কাশীতে পাঠানো হয়। পরে তার শারীরিক অবস্থার অবনতি হলে জয়রামবাটিতে ফেরত আনা হয় এবং ১৯৪০ খ্রিস্টাব্দের ২৩ নভেম্বর চল্লিশ বৎসর বয়সে দেহত্যাগ করেন।  আরো পড়ুন    তথ্যসূত্র   বিষয়শ্রেণী:১৯০০-এ জন্ম বিষয়শ্রেণী:১৯৪০-এ মৃত্যু বিষয়শ্রেণী:বাঁকুড়া জেলার ব্যক্তি বিষয়শ্রেণী:বাঙালি হিন্দু বিষয়শ্রেণী:রামকৃষ্ণ পরমহংস
বিমলা রমন  একজন অস্ট্রেলিয়ান অভিনেত্রী এবং প্রাক্তন মডেল যিনি ভারতীয় সিনেমায় কাজ করেছেন। তিনি মালায়ালাম, তেলুগু এবং তামিল ভাষার চলচ্চিত্রে অভিনয় করেন। অস্ট্রেলিয়ায় জন্ম ও বেড়ে ওঠা, ২০১৬ সালে তামিল ফিল্ম Poi এর মাধ্যমে তার আত্মপ্রকাশ ঘটে। একজন প্রতিষ্ঠিত ভরতনাট্যম নৃত্যশিল্পী এবং সিডনির নিউ সাউথ ওয়েলস বিশ্ববিদ্যালয় থেকে বিএসসি ইনফরমেশন সিস্টেমে স্নাতক, রমন ২০০৪ সালে মিস ইন্ডিয়া অস্ট্রেলিয়ার খেতাবও জিতেছিলেন।   কর্মজীবন  রমন ২০০৬ সালে কৈলাসাম বালাচন্দর পরিচালিত একটি তামিল চলচ্চিত্র Poi এর মাধ্যমে তার অভিনয়ে আত্মপ্রকাশ করেন। তার প্রথম মালায়ালম ছবি ছিল টাইম উইথ সুরেশ গোপী। তিনি ২০০৭ সালে প্রণায়াকলামে আজমল আমীরের সাথে এবং সূরিয়ানে জয়রামের সাথে জুটি বেঁধেছিলেন।  একই বছরে, তিনি নাসরানীতে মামুটির সাথে এবং রোমিওতে দিলীপের সাথেও উপস্থিত ছিলেন। তিনি মোহনলালের সাথে কলেজ কুমারন এবং ২০০৮ সালে দিলীপের সাথে কলকাতা নিউজে হাজির হন। বিমলা রমন অস্ট্রেলিয়ার সিডনিতে অবস্থিত নাটানালয় ড্যান্স একাডেমিতে যোগ দিয়েছিলেন। তিনি জয়লক্ষ্মী কান্দিয়ার অধীনে নৃত্য অধ্যয়ন করেছিলেন।২০১৬ সালের ফেব্রুয়ারিতে, তিনি অভিনেতা মোহনলালের সাথে মালয়ালম চলচ্চিত্র ওপ্পাম- এ অভিনয় করেছিলেন।    চলচ্চিত্রের তালিকা    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর অস্ট্রেলীয় অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী
ভ্রু হল প্রতিটি চোখের উপরে ছোট লোমের একটি এলাকা যা কিছু স্তন্যপায়ী প্রাণীর ভ্রু রেখা নীচের প্রান্তের আকৃতি অনুসরণ করে। মানুষের মধ্যে, ভ্রু দুটি প্রধান কাজ করে: প্রথমত, মুখের অভিব্যক্তির মাধ্যমে যোগাযোগ, এবং দ্বিতীয়ত, ঘাম, জল এবং অন্যান্য ধ্বংসাবশেষ চোখে পড়া রোধ করা। চুল অপসারণ এবং মেকআপের মাধ্যমে লোকেরা তাদের ভ্রু পরিবর্তন করে এটা খুবই সাধারণ।   ফাংশন  বেশ কয়েকটি তত্ত্ব প্রস্তাব করা হয়েছে মানুষের ভ্রু এর কাজ ব্যাখ্যা করতে. একটি পদ্ধতি পরামর্শ দেয় যে এর প্রধান কাজটি চোখের মধ্যে প্রবাহিত হওয়া (বেশিরভাগ ঘাম এবং বৃষ্টি) প্রতিরোধ করা। আরেকটি তত্ত্ব স্পষ্টভাবে দৃশ্যমান ভ্রু ধারণ করে যা শিকারীদের থেকে সুরক্ষা প্রদান করে যখন প্রাথমিক হোমিনিড দলগুলি মাটিতে ঘুমাতে শুরু করে। Joseph Jordania, Why do People Sing? Music in Human Evolution, chapter "I Can See you! Eyespots in Humans." Logos, 2011, pg. 96  যাইহোক সাম্প্রতিক গবেষণা, মানুষের মধ্যে ভ্রু যোগাযোগের মাধ্যম হিসাবে বিকশিত হওয়ার পরামর্শ দেয় এবং এটি তাদের প্রাথমিক কাজ। মানুষ দৃশ্যমান, লোমশ ভ্রু সহ একটি মসৃণ কপালের অধিকারী যা বিস্তৃত পরিসরে নড়াচড়া করতে সক্ষম। এই ধরনের ভ্রুগুলি স্বীকৃতি ও সহানুভূতি সহ বিস্তৃত সূক্ষ্ম আবেগ প্রকাশ করতে পারে।     References    বহিঃসংযোগ         বিষয়শ্রেণী:মুখবৈশিষ্ট্য
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  — ইয়াহিয়া (আলাপ • অবদান) - ১১:৪৭, ২৪ আগস্ট ২০২২ (ইউটিসি) এম, এম গোবিন্দপুর মাধ্যমিক বিদ্যালয়   – (অপসারণের প্রস্তাবনা দেখুনলগ দেখুন) () WP:NSCHOOL অনুযায়ী উল্লেখযোগ্য শিক্ষা প্রতিষ্ঠান নয়। উল্লেখযোগ্য প্রচারণাও পাওয়া যায় নি। —শাকিল (আলাপ · অবদান) ০৭:১৮, ১৬ আগস্ট ২০২২ (ইউটিসি)  ~  নোমান (📨আলাপ│📝অবদান) ০৭:২০, ১৬ আগস্ট ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
কল্যাণ ঘোষ (জন্ম ১৯৬১) পশ্চিমবঙ্গের একজন ভারতীয় রাজনীতিবিদ। তিনি হাওড়া জেলার ডোমজুড় বিধানসভা কেন্দ্র থেকে পশ্চিমবঙ্গ বিধানসভার সদস্য। তিনি ২০২১ সালের পশ্চিমবঙ্গ বিধানসভা নির্বাচনে সর্বভারতীয় তৃণমূল কংগ্রেস দলের প্রতিনিধিত্ব করে জয়লাভ করেন।   প্রাথমিক জীবন এবং শিক্ষা  ঘোষ পশ্চিমবঙ্গের হাওড়া জেলার ডোমজুড়ের বাসিন্দা। তিনি প্রয়াত সুকুমার ঘোষের ছেলে। তিনি দ্বাদশ শ্রেণীতে পড়াশোনা করেন এবং ১৯৮০ সালে পশ্চিমবঙ্গ উচ্চ মাধ্যমিক শিক্ষা পরিষদ কর্তৃক পরিচালিত পরীক্ষায় উত্তীর্ণ হন এবং পরে ১৯৮৫ সালে কলকাতা বিশ্ববিদ্যালয়ের অধিভুক্ত একটি কলেজে বিএ দ্বিতীয় বর্ষ পর্যন্ত পড়াশোনা করেন। তিনি এবং তার স্ত্রী তাদের নিজস্ব পারিবারিক ব্যবসা পরিচালনা করেন।   কর্মজীবন  ২০২১ সালের পশ্চিমবঙ্গ বিধানসভা নির্বাচনে ঘোষ ডোমজুর বিধানসভা কেন্দ্র থেকে সর্বভারতীয় তৃণমূল কংগ্রেসের প্রতিনিধিত্ব করে জয়ী হন। তিনি ১,৩০,৪৯৯ ভোট পেয়ে তার নিকটতম প্রতিদ্বন্দ্বী এবং দুইবার নির্বাচিত ভারতীয় জনতা পার্টির বিধায়ক রাজীব বন্দ্যোপাধ্যায়কে ৪২,৬২০ ভোটের ব্যবধানে পরাজিত করেন।   তথ্যসূত্র   বিষয়শ্রেণী:হাওড়া জেলার ব্যক্তি বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৬১-এ জন্ম
থাম্ব|মাথা ও ঘাড়ের ধমনীসমূহ।   থাম্ব|ডান|ধমনীর অ্যানজিওগ্রাম।  মস্তিষ্কের ধমনীসমূহ মস্তিষ্কের গুরুমস্তিষ্কে রক্ত সরবরাহকারী তিন জোড়া প্রধান ধমনী ও তাদের শাখা-প্রশাখাকে বর্ণনা করে।  এই তিনটি প্রধান ধমনী হল:    অগ্র মস্তিষ্ক ধমনী (এসিএ), যা মস্তিষ্কের মধ্যভাগে রক্ত সরবরাহ করে, যার মধ্যে ফ্রন্টাল লোবের ঊর্ধ্বাংশ ও অগ্র প্যারাইটাল লোবের অংশ অন্তর্ভুক্ত।    মধ্যম মস্তিষ্ক ধমনী (এমসিএ), যা মস্তিষ্কের পার্শ্বীয় অংশের বেশিরভাগ এলাকায় রক্ত সরবরাহ করে, যার মধ্যে টেম্পোরাল লোব ও পার্শ্বীয়-প্যারাইটাল লোব অন্তর্ভুক্ত। এটি মস্তিষ্কের ধমনীসমূহের মধ্যে সর্ববৃহৎ এবং প্রায়শই স্ট্রোকে আক্রান্ত হয়।    পশ্চাৎ মস্তিষ্ক ধমনী (পিসিএ), যা মস্তিষ্কের পশ্চাৎ অংশে রক্ত সরবরাহ করে, যার মধ্যে অক্সিপিটাল লোব, থ্যালামাস ও মধ্যমস্তিষ্ক অন্তর্ভুক্ত।  এসিএ ও এমসিএ উভয়ই অন্তঃকর্ণীয় ধমনীর সেরিব্রাল অংশ থেকে উৎপন্ন হয়, অন্যদিকে পিসিএ পশ্চাৎ যোগাযোগমূলক ধমনী ও বেসিলার ধমনীর অগ্রভাগের সংযোগস্থল থেকে শাখা প্রদান করে। এই তিন জোড়া ধমনী অগ্র যোগাযোগমূলক ধমনী ও পশ্চাৎ যোগাযোগমূলক ধমনী দ্বারা পরস্পরের সাথে সংযুক্ত থাকে। সকল ধমনী থেকে শাখা বের হয়ে মস্তিষ্কের মধ্যভাগে প্রবেশের পর আরও শাখা-বিভাজিত হয়।  ধমনীসমূহ সাধারণত ১-৪ বা ৫ পর্যন্ত বিভিন্ন খণ্ডে বিভক্ত করা হয়, যা উৎস ধমনী থেকে শাখার দূরত্ব নির্দেশ করে। নিম্ন সংখ্যাগুলো উৎস ধমনীর নিকটবর্তী জাহাজ নির্দেশ করে। যদিও এই ধমনীগুলি থেকে বের হওয়া শাখাগুলোর আকার ও অবস্থানে কিছুটা স্থিরতা থাকে, তবুও টপোগ্রাফি, অবস্থান, উৎস ও প্রাধান্যের ক্ষেত্রে ব্যাপক বৈচিত্র্য দেখা যায়।   তথ্যসূত্র     বিষয়শ্রেণী:মাথা ও ঘাড়ের ধমনী
তারকাঁটা মুহাম্মদ মোস্তফা কামাল রাজ পরিচালিত ২০১৪ সালের বাংলাদেশী মারপিঠধর্মী অপরাধমূলক চলচ্চিত্র। আরেফিন শুভ, বিদ্যা সিনহা সাহা মীম এবং মৌসুমী এই চলচ্চিত্রে মূল ভূমিকায় অভিনয় করেন। চলচ্চিত্রটি প্রযোজনা করেন শুকলা বানিক এবং পরিবেশনা ছিল জাজ মাল্টিমিডিয়া। এটি মুহাম্মদ মোস্তফা কামাল রাজের তৃতীয় চলচ্চিত্র।   অভিনয়   আরিফিন শুভ - ইব্রাহিম  বিদ্যা সিনহা সাহা মীম - চাঁদ  আরিফা পারভীন মৌসুমী   লুবাবা দিয়া  ফারুক আহমেদ - আসলাম শেখ  ডা: এজাজুল ইসলাম - মুসা রাজ   আহমেদ শরীফ  কচি খন্দকার  হাসান মাসুদ  মো: নাজিম উদ্দিন রাজু   সঙ্গীত   তারকাঁটার সঙ্গীত আরেফিন রুমি কর্তৃক প্রযোজিত এবং লেজার ভিশন থেকে প্রকাশিত হয়েছিল।   গানের নাম  গায়ক ০১. তারকাঁটা দিলশাদ নাহার কনা, পারভেজ  ০২. বন্ধন   সুনিধি চৌহান ০৩.ঘাগরা    মমতা শর্মা   ০৪. জলসা ঘর   পালক মুছ্হাল ০৫. আমি তুমি    আরেফিন রুমি, পূজা  ০৬. তুমিহীনা আরেফিন রুমি, নাওমি  ০৭.নয়ন মনি আরেফিন রুমি, বেবি নাজনীন  ০৮. তুমিহীনা (রিপরাইস)  লিজা, আরেফিন রুমি ০৯. জলসা ঘর (সংস্করণ ২) আরেফিন রুমি ১০. বন্ধন (মেইল সংস্করণ)    আরেফিন রুমি ১১. তুমিহীনা (সংস্করণ ৩)   আরেফিন রুমি   তথ্যসূত্র    বহিঃসংযোগ        বিষয়শ্রেণী:বাংলা ভাষার চলচ্চিত্র বিষয়শ্রেণী:২০১৪-এর চলচ্চিত্র বিষয়শ্রেণী:২০১০-এর দশকের মারপিটধর্মী চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী মারপিটধর্মী রোমাঞ্চকর চলচ্চিত্র বিষয়শ্রেণী:জাজ মাল্টিমিডিয়া'র চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:২০১৪-এর অ্যাকশন থ্রিলার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলাদেশী অপরাধমূলক থ্রিলার চলচ্চিত্র বিষয়শ্রেণী:মোস্তফা কামাল রাজ পরিচালিত চলচ্চিত্র